Roberto Firmino skoraði sigurmarkið í gær . AFP „ Þeir eru með ótrúlegt lið sem er frábær skemmtun að horfa á . Liverpool er að gera allt sem meistaralið eiga að gera og ég sé engan stöðva þá , “ sagði sparkspekingurinn Gary Neville á Sky Sports eftir að Liverpool vann Tottenham 1 : 0 í ensku úrvalsdeildinni í gær . Liverpool er búið að vinna 20 af 21 leik sínum í deildinni og er með 16 stiga forystu á toppnum en félagið eltist við að vinna sinn fyrsta deildarmeistaratitil í 30 ár . Roberto Firmino skoraði sigurmarkið í Lundúnum í gær og er Liverpool nú ósigrað í 38 deildarleikjum í röð . Neville segir að ekki verði sett haft á forystu Liverpool upp úr þessu . „ Öll þessi met og að vera ósigraðir þetta lengi skiptir þá engu máli . Það eina sem skiptir máli er að lyfta bikarnum í lokin og ég held að forystan sem Liverpool hefur núna sé óvinnandi . Klopp myndi aldrei segja það , en þannig er það . “